Foto: Jason Reed/Reuters AQSh qurolli kuchlari shtablar boshliqlari birlashgan qo‘mitasi vakili Kennet Makkenzi Suriya prezidenti Bashar Asadni Suriyada AQSh qo‘shinlariga hujum yuz bersa, bu «yomon g‘oyaga» aylanishi haqida ogohlantirdi. Bu haqda RIA «Novosti» xabar qilmoqda. «Suriyadagi istalgan manfaatdor tomon shuni tushunishi kerakki, AQSh yoki bizning koalitsiya bo‘yicha sheriklarimiz kuchlariga hujum qilish yomon g‘oyaga aylanadi», - deya aytib o‘tdi Makkenzi. AQSh qurolli kuchlari vakili bunday bayonotni Asadning so‘zlariga javob bergani aytiladi. Avvalroq, Suriya prezidenti mamlakatning butun hududi ustidan nazoratni qaytarish rejalashtirilayotgani haqida ma’lum qilgandi. Suriya yetakchisining ta’kidlashicha, buni faqat kuch yo‘li bilan qilish mumkin, sababi ba’zi hududlarda qurollangan terrorchilik guruhlari bor. Eslatib o‘tamiz, avvalroq Asad yangi rejasi haqida ma’lum qilgandi.